8 मेंबरी फैक्ट फाइंडिंग कमेटी बनाई, 1 महीने में रिपोर्ट मांगी; गैस रिसाव की जांच करेंगे
Punjab Ludhiana Gas Leak Case Update - NGT forms Committee for Incident Investigation. Follow Ludhiana Gas Leak Case Latest News, Updates And Death Tolls On Dainik Bhaskar. लुधियाना गैस लीक मामले में नेशनल ग्रीन ट्रिब्यूनल (NGT) की एंट्री हो गई है। NGT ने मीडिया रिपोर्ट्स का संज्ञान लेते हुए नोटिस जारी किया है। एनजीटी में आज ही इस मामले की सुनवाई होगी।
लुधियाना गैस लीक मामले में नेशनल ग्रीन ट्रिब्यूनल (NGT) की एंट्री हो गई है। NGT ने मीडिया रिपोर्ट्स का संज्ञान लेते हुए नोटिस जारी किया हैएनजीटी में आज ही इस मामले की सुनवाई की। जिसके बाद 8 मेंबरी फैक्ट फाइंडिंग कमेटी गठित कर दी है।
जिसकी अगुआई पंजाब पॉल्यूशन बोर्ड के चेयरमैन करेंगे। कमेटी में केंद्रीय प्रदूषण कंट्रोल बोर्ड (CPCB) के नॉर्थ रीजनल डायरेक्टर, इंडस्ट्रियल टॉक्सिकोलॉजी रिसर्च सेंटर, PGI चंडीगढ़ के डायरेक्टर, NDRF, पंजाब प्रदूषण कंट्रोल बोर्ड,, डिप्टी कमिश्नर लुधियाना व निगम कमिश्नर लुधियाना शामिल हैं।
राज्य प्रदूषण कंट्रोल बोर्ड पूरे मामले में कोऑर्डिनेशन व आदेशों को लागू कराएगा। कमेटी हर हफ्ते मिलेगी और एक महीने में जांच पूरी कर रिपोर्ट देगी।
मृतकों के आश्रितों को 20-20 लाख रुपए दे सरकार
एनजीटी ने इसमें मृतकों को 20–20 लाख देने की बात की है। NGT का कहना है कि आमतौर पर इस तरह की घटनाओं के लिए 20 लाख रुपए मृत्यु होने पर दिए जाते हैं। घायलों को चोट के आधार पर कंपेंसेट किया जाता है। NGT का कहना है कि अगर इस मामले में दोषी का पता नहीं चलता तो सरकार को यह राशि पीड़ितों को देनी होगी। दोषी का पता लगने पर इस राशि को आरोपी से रिकवर किया जा सकता है।
गैस रिसाव पर NGT का मेन फोकस
एनजीटी का मुख्य फोकस इसी पर है। यह भी जांच होगी कि 5 किमी एरिया में अब हवा में जहरीली गैस का स्तर क्या है। एनजीटी को लग रहा है कि यह रिसाव एक दिन में नहीं हुआ, इसलिए इसकी जड़ तक जाना जरूरी है। यह टीम स्थानीय लोगों से भी इस बारे में बात करेगी। मामले की अगली सुनवाई 13 जुलाई को होगी।
गैस लीक की पूरी घटना के बारे में 3 पॉइंट में जानिए :
1. सुबह गैस लीक से हुई मौतें : लुधियाना में 30 अप्रैल को सुबह करीब 7 बजे ग्यासपुरा इलाके में गैस लीक हो गई। इसका सेंटर प्वाइंट गोयल कोल्ड ड्रिंक्स नाम का करियाना स्टोर व मिल्क बूथ था। गैस रिसाव से स्टोर मालिक दंपती व उनकी मां की मौत हो गई। वहीं नजदीक ही आरती क्लीनिक चलाने वाले कविलाश, उसकी पत्नी व 3 बच्चों की मौत से पूरा परिवार खत्म हो गया। इस गैस लीक में 11 लोगों की मौतें हुई।
2. प्रशासन ने सीवरेज मेनहोल से गैस का शक जाहिर किया : गैस लीक की घटना के बाद DC सुरभि मलिक और पुलिस कमिश्नर मनदीप सिद्धू वहां पहुंचे। उन्होंने आशंका जताई कि यहां से गुजर रही सीवरेज लाइन से ही जहरीली गैस का रिसाव हुआ है। इसकी मुख्य वजह यह रही कि मरने वालों के फेफड़ों पर कोई असर नहीं दिखा बल्कि उनके ब्रेन पर जहर के असर से मौत हुई। इसके बाद NDRF की टीम ने मेनहोल से सैंपल भरे। जिसमें हाईड्रोजन सल्फाइड गैस मिली। आशंका जताई जा रही है कि इसी से मौतें हुई हैं।
3. जांच के लिए SIT बनाई गई : लुधियाना गैस लीक की जांच के लिए 5 मेंबरी स्पेशल इन्वेस्टिगेशन टीम (SIT) बनाई गई है। यह कमेटी SDM स्वाति टिवाना की अगुआई में बनी है। जिसमें निगम के जॉइंट कमिश्नर, जोन टू के ACP, प्रदूषण बोर्ड के एसई और डिप्टी डायरेक्टर फैक्ट्रीज को शामिल किया गया है। इसके अलावा पंजाब प्रदूषण कंट्रोल बोर्ड (PPCB) की टेक्निकल टीम सभी फैक्ट्रियों के वेस्ट का ऑडिट कर रही है।
PM से लेकर राष्ट्रपति तक दुख जता चुके
लुधियाना गैस लीक मामले में 11 मौतों पर प्रधानमंत्री नरेंद्र मोदी, केंद्रीय गृह मंत्री अमित शाह व राष्ट्रपति द्रौपदी मुर्मु भी दुख जता चुकी हैं। PM मोदी ने प्रधानमंत्री राहत कोष से मृतकों के वारिसों को 2-2 लाख और गैस की चपेट में आए लोगों के लिए 50-50 हजार रुपए देने की घोषणा की। इससे पहले पंजाब सरकार ने भी इसी राशि के मुआवजे की घोषणा की है।
खतरा आगे भी बरकरार
गैस लीक की घटना लुधियाना के लिए आगे भी खतरे का संकेत है। इसकी वजह यह है कि निगम के बरसाती नालों में केमिकल युक्त वेस्ट बह रहा है। इन नालों के आसपास 250 से ज्यादा रिहायशी इलाके हैं। यही केमिकल आगे जाकर बुड्‌ढा नाला में मिक्स हो जाते हैं। बुड्‌ढा नाला के आसपास भी काफी रिहायशी आबादी है। करीब 5 लाख आबादी इस तरह के खतरे में रह रही है।
ये खबरें भी पढ़ें:- 
लुधियाना में गैस लीक... 11 की मौत, कई बीमार:मरने वालों में 2 बच्चे, 5 महिलाएं; रिहायशी इमारत में बने मिल्क बूथ में हादसा
पंजाब के लुधियाना में रविवार सुबह गैस लीकेज से 11 लोगों की मौत हो गई। मृतकों में 5 महिलाएं, 4 पुरुष और 2 बच्चे शामिल हैं। बच्चों की उम्र 10 और 13 साल है। हादसा शहर के ग्यासपुरा इंडस्ट्रियल एरिया के नजदीक एक इमारत में चल रही करियाना की दुकान में सुबह 7:15 बजे हुआ। इसी दुकान में मिल्क बूथ भी बना है (पढ़ें पूरी खबर)
लुधियाना गैस लीक-दिमाग में जहर पहुंचने से 11 मौतें हुईं:डॉक्टर बोले- फेफड़ों पर असर नहीं, सीवर में इंडस्ट्रियल वेस्ट से जानलेवा रिएक्शन की आशंका 
पंजाब में लुधियाना के ग्यासपुरा इलाके में अचानक गैस लीक होने से 2 बच्चों समेत 11 लोगों की मौत हो गई। इससे इलाके में अफरातफरी का माहौल बन गया। पुलिस ने आनन-फानन में 1 किमी का इलाका सील कर दिया। मुंह पर मास्क पहनकर रेस्क्यू ऑपरेशन शुरू कर दिया गया। इस सबके बीच बड़ा सवाल है कि आखिर यह कौन सी गैस है, जिसकी वजह से यह तबाही मची (पूरी खबर पढ़ें)
लुधियाना गैस लीक.. डॉक्टर दंपती का पूरा परिवार खत्म:कविलाश, उसकी पत्नी और 3 बच्चों की मौत, आरती क्लीनिक चलाते थे 
पंजाब के लुधियाना में हुए गैस लीक हादसे में 3 परिवारों के 10 लोगों की जान चली गई। एक युवक की पहचान नहीं हो पाई। इनके अलावा महिला समेत 4 लोगों का अस्पताल में इलाज चल रहा है। मृतकों में ज्यादातर लोग बिहार के रहने वाले थे। उनकी बॉडी लुधियाना सिविल अस्पताल में रखी गई है जहां परिजनों का रो-रोकर बुरा हाल रहा। (पूरी खबर पढ़ें)